मेहंदीश्वर महादेव को खेलाई फूलों की होली
सोजत | फागमहोत्सव के तहत शनिवार रात्रि कृषि मंडी स्थित मेहंदीश्वर महादेव मन्दिर में श्रद्घालुआें ने फाल्गुनी भजन गाकर महादेव को फूलों की होली खिलाई। गायकों की प्रस्तुति पर श्रद्घालु भाव-विभोर होकर नृत्य करने लगे। इस अवसर पर गायक बहादुरसिंह खींची, श्यामसुंदर शर्मा, हरिनारायण पाराशर, कमलसिंह चौहान, नत्थमल सोलंकी, सुधीर दवे, गजेंद्र जोशी, राजेंद्र गुप्ता ने भजनों की प्रस्तुतियां दी। इस अवसर पर पुजारी नकूल कश्यप, लक्ष्मणराम गहलोत, समाजसेवी मदन छोटेवाला, उद्योगपति माणकराज चौहान, मुकेश हीरानी, राजेंद्र चौहान, पूर्व पार्षद राजेश सांखला, महेंद्र पालरिया अादि उपस्थित थे।
hin_Deva hin_Deva